ອະດີດ ເຈົ້າໜ້າທີ່ຂັ້ນສູງຈີນ ປະເຊີນກັບ ການສືບສວນ ໃນຖານ ຮັບສິນບົນ
ອະດີດເຈົ້າໜ້າທີ່ຂັ້ນສູງ ທ່ານ Su Rong ​ໄດ້​ຖືກ​ໄລ່​ ອອກ​ຈາກ​ພັກ​ ແລະປົດ​​​ຈາກທຸກຕຳແໜ່ງ ໃນລັດຖະບານ ແລະປະເຊີນກັບ ການສືບສວນ ໃນການກະທຳຄວາມຜິດ.
ບັນດາໄອຍະການຈີນ ກ່າວໃນວັນອັງຄານມື້ນີ້ວ່າ ອະດີດເຈົ້າ ໜ້າທີ່ຂັ້ນສູງຄົນນຶ່ງ ຂອງພັກຄອມມິວນິສ ຈະປະເຊີນໜ້າກັບ ການສືບສວນຄວາມຜິດກ່ຽວກັບການກ່າວຫາວ່າ ທ່ານໄດ້ຮັບ ເອົາສິນບົນ ການເຄື່ອນໄຫວດັ່ງກ່າວມີຂື້ນນຶ່ງມື້ ຫລັງຈາກທ່ານ Su Rong ໄດ້ຖືກໄລ່ອອກຈາກພັກ ແລະປົດໜ້າທີ່ທ່ານທັງໝົດອອກຈາກ ລັດຖະບານ ຊຶ່ງເຮັດໃຫ້ທ່ານກາຍ ເປັນຂອງເຈົ້າໜ້າທີ່ຂັ້ນສູງ ຄົນຫຼ້າສຸດ ທີ່ຖືກປົດອອກຈາກຕຳແໜ່ງໂດຍການປຸກ ລະດົມ ຕໍ່ຕ້ານການສໍ້ລາດບັງຫຼວງຂອງປະທານປະເທດຈີນ ທ່ານ Xi Jinping ທ່ານ Su ແມ່ນອະດີດຜູ້ນຳພັກ ໃນແຂວງ Jiangxi ແລະຮອງປະທານສະພາ ທີ່ປຶກສາ ປະຊາຊົນຈີນ ຊຶ່ງເປັນສະພາທີ່ປຶກສາດ້ານການເມືອງສູງສຸດຂອງປະເທດ ໃນວັນຈັນວານນີ້ ກຸ່ມຄຸ້ມຄອງກ່ຽວກັບການສໍ້ລາດບັງຫຼວງ ພາຍໃນພັກຄອມມິວນິສ ຊຶ່ງ ໄດ້ແກ່ຄະນະກຳມາທິການສູນກາງເພື່ອກວດກາກ່ຽວກັບດ້ານລະບຽບວິ ໄນກ່າວວ່າ ຕົນ ໄດ້ພົບເຫັນທ່ານ Su “ຮັບເອົາສິນບົນຢ່າງຫລວງຫລາຍ” ເພື່ອແລກປ່ຽນກັບການແຕ່ງ ຕັ້ງໜ້າທີ່ການຕ່າງໆຂອງລັດຖະບານ ຖະແຫລງການກ່າວວ່າ “ໃນນາມທີ່ເປັນເຈົ້າໜ້າທີ່ຂັ້ນສູງຄົນນຶ່ງຂອງສະພາທີ່ ປຶກສາຂອງ ປະຊາຊົນຈີນ ທ່ານ Su ໄດ້ທ້າທາຍຕໍ່ກົດລະບຽບຂອງພັກ ລະເມີດ ຢ່າງຮ້າຍແຮງຕໍ່ລະ ບຽບຂອງອົງການການຈັດຕັ້ງ ແລະໄດ້ພົວພັນກັບການຂາຍ ຕຳແໜ່ງຂອງທາງການ ຊຶ່ງໄດ້ກໍ່ໃຫ້ເກີດຜົນກະທົບໃນທາງທີ່ບໍ່ດີຕໍ່ຖັນແຖວຂອງ ສະມາຊິກພັກ ແລະພື້ນຖານການ ນຳພາດ້ານສັງຄົມ ”